Sjáldan hevur oddastríðið í fremstu føroysku fótbóltsdeildini verið meira spennandi, enn tað er júst nú. B36 er tíbetur partur av spennandi toganini, og sunnukvøldið klokkan 19 er stórdystur á skránni við Løkin í Runavík, har NSÍ tekur ímóti okkara monnum. Eingin ivi er um, at vit í B36 eiga nógvar og góðar fjepparar, og vit vilja fegin hava flest møgulig av tykkum við til dystin. Vanliga skipa floksmenn fyri bussferð til útidystir, og tað gera tey sjálvandi eisini hesaferð. Vit í felagnum hava tó gjørt av, at bæði floksmenn og onnur skulu sleppa ókeypis norðureftir sunnukvøldið, og tí rinda vit fyri bussarnar–sum vónandi eru nógvir í tali. Tí eru eyka bussar bílagdir afturat honum hjá floksmonnum, og vit hava sjálvandi backup klárt, so vit kunnu seta so nógvar bussar inn, sum tørvur er á. Koyrt verður frá økinum omanfyri Svimjihøllina klokkan 17.30.